אנדרטת התצפיתניות

אנדרטת התצפיתניות היא אתר הנצחה שהוקם לזכר התצפיתניות שנפלו בקרב נחל עוז במהלך טבח שבעה באוקטובר ב-2023.

האנדרטה ממוקמת בין מוצב נחל עוז ליישובי עוטף עזה, הערים שדרות ונתיבות, ונועדה להמחיש את תפקידן החיוני של התצפיתניות בהגנה על גבולות מדינת ישראל.

הקמת האנדרטה בוצעה על ידי הורי התצפיתניות ובשיתוף פעולה עם מתנדבים, תורמים וסטודנטים ממכללת ספיר בשדרות. המצפה מהווה חלק ממסלול "דרך תקומה" - פרויקט מורשת והנצחה המאפשר למשפחות הנופלים להנציח את יקיריהן. מטרת המסלול היא למשוך מבקרים לאזור ולחבר את הציבור הרחב למורשת הקרב של הלוחמים שהגנו על המולדת במלחמת חרבות ברזל.

האתר משמש כעדות היסטורית לפועלן של התצפיתניות ותרומתן לביטחון המדינה, ומדגיש את חשיבות תפקידן במערך ההגנה של ישראל.
ממוזער|ימין|אנדרטה לזכר התצפיתניות שנפלו
לאורך השביל המוביל לעמדת התצפית מוצבים סלעי הנצחה המעוטרים בתמונותיהן של התצפיתניות שנפלו במוצב נחל עוז במהלך מתקפת הטרור של חמאס ב-7 באוקטובר 2023. סלעי ההנצחה מוקמו על גבעה המשקיפה על האזור, כחלק מהמערך הכולל של אתר ההנצחה.

ראו גם
 חיילות של אף אחד

 התצפיתניות המונצחות באנדרטה מספר  דרגה ושם התצפיתנית  תאריך נפילה עברי  תאריך נפילה לועזי  מידע על התצפיתנית  הנצחה נוספת 1סמל אביב חג'ג'כ"ב בתשרי תשפ"ד7 באוקטובר 2023בתם של מירה ופנחס צבי, נולדה בגילת ביום א' באייר תשס"ד (22 באפריל 2004). הותירה אחריה הורים וארבעה אחיםמונצחת בפלטפורמות שונות ברשת בהם אתר "גיבורות ישראל". מידע נוסף יפורסם בהמשך 2 סמל הדר מרים כהןכ"ב בתשרי תשפ"ד7 באוקטובר 2023בתם של אילנית ויגאל. נולדה ביום י"ט בכסלו תשס"ה (2.12.2004) במושב זיתן הסמוך ללוד. הותירה אחריה הורים ושלושה אחיםהדר מרים כהן מונצחת בפינת ישיבה ייחודית שהוקמה בכיתת קרן קיימת לישראל (קק"ל) בחצר בית הספר הממלכתי האזורי "ניר צבי". הפינה עוצבה ונצבעה בשיתוף בני משפחתה וחברותיה, ועל קירותיה הוצבו משפטים ומסרים שהנחילה לחניכיה ולחבריה, לצד השיר "מחכה" של עידן רייכל ותמונתה.

לזכרה הושק מארז מיוחד של ארבעה בקבוקי יין מבית "Wine and Friends", שעל תוויותיהם מופיע דיוקנה, לצד המוטו שלה: "תראה שיהיה טוב" – מסר אופטימי ששימש עבורה כהשראה והפך לצוואתה הרוחנית. המסר הודפס גם על חולצות לזכרה.

האמנית רונית יהודאי מימון יצרה פסל דיוקן שלה מחמר וחוטי ברזל, המוצב על בסיס עץ.

סיפור חייה וגלריית תמונות לזכרה מתועדים בפלטפורמות הרשת "קהילה זוכרת", "remember" ו-"memoriz+" וכן באתר "גיבורות ישראל" של פורום דבורה. 3 רב"ט מיה ויאלובו פולוכ"ב בתשרי תשפ"ד7 באוקטובר 2023בתם היחידה של גלית ואדוארדו. נולדה ביום ט"ז בתשרי תשס"ה (1 באוקטובר 2004) בתל אביב.במרץ 2024 נערך מרוץ לזכרם של בוגרי התיכונים בגבעתיים, ביניהם מיה.

באוניברסיטה העברית בירושלים הושקה מלגה על שמה כחלק ממיזם "אחוות לוחמות" של חברת "כלל ביטוח".

באתר בית הספר "אורט קרייזמן", שבו למדה, ובאתר "גיבורות ישראל" הוקדשו לה דפי זיכרון, הכוללים תמונות, פרטים על חייה ותיאור נסיבות נפילתה. בנוסף, נפתח בעמוד "אינסטגרם" דף הנצחה בשם remember_maya_villalobo, שבו מוצגים תמונות, סרטונים ותכנים שנכתבו עליה.

לזכרה הופקו מדבקות עם תמונתה והכיתוב: "תמיד עם החיוך הכי מושלם". כמו כן, הופקה מדבקה נוספת שבה מופיעה לצד יתר התצפיתניות שנפלו במלחמה, עם הכיתוב: "נחל עוז זה הבית". 4סמל נועם אברמוביץכ"ב בתשרי תשפ"ד7 באוקטובר 2023בתם הבכורה של אדוה ויוסי. נולדה ביום ח' באב תשס"ד (26 ביולי 2004) בקיבוץ גבעת ברנר שבשפלה. הותירה אחריה הורים ושלושה אחיםנועם מונצחת באולם האירועים של קיבוץ גבעת ברנר, שבו עבדה לפני גיוסה לצה"ל. לזכרה נשא דברים רוני, שתיאר אותה כצעירה חכמה, אחראית ובעלת אישיות יוצאת דופן: "כל יום שעבדה היה עבורנו חגיגה... היא פרחה אצלנו באולם שנה אחת, כמו פרח שפורח לילה אחד בשנה ונעלם."

חבריה יצרו לזכרה סרטון בסגנון "סליחה על השאלה", שבו הם משתפים חוויות אישיות ומשמעותיות ממערכת היחסים עמה. אחת מחברותיה ציינה: "מנועם אפשר היה ללמוד הרבה... מה שהכי למדתי ממנה זה לעמוד על שלי ולא לתת לאף אחד להוריד אותי."

הנצחה בתחום החינוך:
במרכז פסג"ה ברחובות (פיתוח סגלי הוראה במערכת החינוך) פותחו לזכרה יחידות הוראה רב-גילאיות ומערכי שיעור, שמטרתם להעניק חוויית למידה מעמיקה, לעודד התבוננות פנימית ולפתח חשיבה יצירתית, בהשראת חלומותיה ושאיפותיה של נועם.

הנצחה ביצירה מוזיקלית:
המוזיקאי יונתן ארצי כתב לזכרה את השיר "ילדה שלי", אשר משלב את מילותיו עם תמונותיה. מילות השיר מבטאות כאב אישי עמוק לצד געגוע וניסיון לשמר את זכרה.

הזמרת והיוצרת נועם קרני הקדישה לה את השיר "אם הכאב הזה ילך", שהולחן על בסיס מילים מאת אילי הדר ומיקה אברמוביץ'. השיר, המתאר את תחושת האובדן ואת הכמיהה לנוכחותה של נועם, מתפרסם ברשתות החברתיות.

הנצחה באמנות ובמורשת:
נועם מונצחת גם במסגרת התערוכה הנודדת "חיבוק אחרון", יוזמה של "המועצה הציונית בישראל" ו-"MomToo", שאותה צילמה האמנית יפעת פאר. התערוכה מציגה את נקודת מבטן של אימהות שכולות ומתעדת את אובדן יקיריהן.

משפחתה עוסקת בהנצחת מורשתה תחת הכותרת "בדרכי נועם – מנהיגות ציבורית משרתת", בהשראת ערכיה: כבוד לזולת, אחריות חברתית, מוסריות, חתירה למצוינות ושירות למען המדינה באומץ ובנחישות 5 סמ"ר נועה פרייסכ"ב בתשרי תשפ"ד7 באוקטובר 2023בתם של סיגל וארז. נולדה ביום י"ח בתמוז תשס"ג (18 ביולי 2003) במבועים. אחות לאופיר ואיילעל שמה של נועה נקראה קהילת נשים המבשלות עבור מועדון חיילים בודדים בבאר שבע. במהלך המלחמה שינעה קבוצת מתנדבים, שביקשה להנציח את זכרה, מכונות כביסה למוצב צה"לי וכיבסה את בגדיהם של החיילים בשטח. על גבי מכונות הכביסה הודבקו תמונותיה של נועה ולצדן המילים המזוהות עמה: "לכי עכשיו לזרוח כמו שמש". זכרה הונצח גם באתרי ההנצחה "סיפור חיי", "למלא את החלל" ו"גיבורות ישראל". 6 סמ"ר ים גלסכ"ב בתשרי תשפ"ד7 באוקטובר 2023בתם של ענת וליאור. נולדה בעיר מודיעין ביום כ"א באייר תשס"ג (22 במאי 2003). הותירה אחריה הורים ושני אחיםאירועי הנצחה מוזיקליים ואמנותיים:
משפחתה וחבריה של ים יזמו את מופע ההנצחה "בלב ים", שהתקיים ב-1 בדצמבר 2024 במועדון "גריי" במודיעין. המופע כלל הופעות של אמנים שהיו חלק מפסקול חייה, בהם אלון עדר, ירמי קפלן, רונה קינן ונדב הולנדר, ששימש גם כמפיק המוזיקלי של האירוע. בן זוגה של ים, אלון נחמיאס, ביצע שירים שכתב לזכרה. לצד ההופעות המוזיקליות נוגנה יצירה מאת רביעיית כרמל, והוצגה תערוכת ציורים שיצרה אמה של ים, ענת, לצד יצירות אמנות וציורים של ים עצמה.

אלון נחמיאס פועל, בתמיכת המשפחה, להפקת אלבום מוזיקלי לזכרה, הכולל שירים שכתב עליה. שירי האלבום ישמשו גם בסיס למופעים נוספים להנצחתה.

פרויקט "הלבנדר של ימי":
מיזם ההנצחה "הלבנדר של ימי" נוצר בהשראת אהבתה של ים לסריגה ולפרח הלבנדר הסגול, שאותו נהגה לסרוג. במסגרת המיזם נסרגו מאות פרחי לבנדר על ידי חובבי סריגה, אשר שימשו כפריטי הנצחה וכשי למשתתפי מופע "בלב ים".

אתרי הנצחה פיזיים:
בגינת המשחקים "מגדל הלבנון" במודיעין, שבה בילדותה נהגה ים לשחק, נקבע משעול על שמה, ובו הוצב גלעד לזכרה. על הגלעד נחקק הכיתוב: "תצפיתנית שנפלה בקרב מוצב נחל עוז, בהגנה על יישובי הדרום. מלאכית שנגעה בבני אדם. הזמן החולף מעצים את הגעגוע אלייך."

הנצחה באיור ובקהילה:
במסגרת פרויקט "קווים לדמותם" (kavimledmutam.co.il) איירה האמנית מעיין לוי דמות של ים עם כלבה, צ'ואי. בתחתית האיור נכתב ציטוט משירו של אלון עדר "אישה שלי": "כשאני עוצם את העיניים ורואה אותך מולי, אז אני מרגיש באמת."

שמה ותאריך נפילתה של ים הונצחו גם ב*"עץ הזיכרון"*, הממוקם בבניין קהילת "יזמ"ה" (יהדות זמננו, מורשת העם – התנועה ליהדות מתקדמת) במודיעין.

אתר הנצחה מקוון:
להנצחתה של ים הוקם האתר yamglass.com, הכולל דברי זיכרון, פרידה ותמונות מחייה. 7 סמל יעל לייבושורכ"ב בתשרי תשפ"ד7 באוקטובר 2023בתם של גילי וחגי. נולדה ביום י"א בטבת תשס"ג (16 בדצמבר 2002) בירושלים. הותירה אחריה הורים ושני אחיםכתב ידה של יעל לייבושור, הפך לגופן המשמש לעיטור ספרו של חגי מקסימוב העוסק בפרשיות השבוע. בנוסף, נוצרו פאצ'ים מיוחדים בשם "בשביל יעל", הנושאים את כתב ידה ונתפרים על תיקי מסע לזכרה. להקת הפיל הכחול פרסמה ביצוע שלה לתרגום השיר A Sky Full of Stars של להקת קולדפליי. השיר תורגם על ידי רוני שהם ולירון אטיה ונקרא "שמיים מלאים כוכבים". 8 סמ"ר עדי לנדמןכ"ב בתשרי תשפ"ד7 באוקטובר 2023בתם של אורית וברק. נולדה ביום כ"ז בשבט (19 בפברואר 2004) ביקנעם עילית. הותירה אחריה הורים ושני אחים.מונצחת בפלטפורמות שונות ברשת בהם אתר "גיבורות ישראל". משפחתה של עדי הדפיסה מדבקות הנושאות את תמונתה ולצדן המשפט שאפיין את דרכה: "תהיי קרן האור במקומות חשוכים". להקת "צעירי יקנעם", שבה פעלה, הפיקה סרטון לזכרה הכולל קטעים ממחזות הזמר שבהם השתתפה. הסרטון פורסם לצפייה ביוטיוב, וקטעים נוספים מפעילותה ניתן למצוא בערוץ היוטיוב של הלהקה. 9 סמל רוני אשלכ"ב בתשרי תשפ"ד7 באוקטובר 2023בתם הבכורה של שרון ואיל. נולדה ביום י"א באדר תשס"ד (4 במרץ 2003) בתל אביב. הותירה אחריה הורים ושני אחים.הנצחתה של רוני:
הנצחה במוזיקה:
לזכרה של רוני יצא השיר "מבט של אהבה", שנכתב על ידי יעל נאור בן אשר, אשר הושפעה מסיפורה אף שלא הכירה אותה באופן אישי. את השיר הלחינה היוצרת נעה פיינמן, והוא מבוצע על ידה. השיר זמין להאזנה בפלטפורמת YouTube.

מתוך מילות השיר:
"רוני קטנה, עיניים מדברות / ואומרות את הכול, בשפת מבטים / וכמו לוחשות למי שמביט בך, את הסודות הכי כמוסים..."

הנצחה ביין ובקולינריה:
רוני אהבה לשתות יין לבן. לזכרה, יקב "רמת נגב" ייצר, בשיתוף משפחתה, את היין "שרדונה רוני". תווית הבקבוק מעוטרת בציור של כוכב הצפון ומעגל החיים, בהשראת השרשראות שנהגה לענוד.

רשת בתי הקפה "גרג" השיקה לזכרה את המנה "הכריך של רוני", המבוססת על מתכון אישי שלה.

הנצחה באתרי זיכרון: בשנה הראשונה לנפילתה הוקם "פארק רוני" ביישוב צור יצחק. רוני, שאהבה מאוד ילדים וזכתה לאהבתם, היוותה השראה להקמת הפארק, שנועד לרווחת ילדים ולחינוכם. בפארק נשתלו עצי פרי מהם יכולים הילדים לקטוף ולאכול, נבנתה כיתת לימוד חוץ, והוצבו בו עמדות המדמות עמדות תצפיתניות, במטרה להמחיש את תפקידן ולספר על חשיבותו.

פסטיבל לזכרה:
בסוף אוקטובר 2024 התקיים פסטיבל "Tea Time", לזכרן של רוני וחברותיה התצפיתניות. הפסטיבל כלל הופעות של שלמה ארצי, עילי בוטנר ורועי בר נתן.

הנצחה ברשתות החברתיות:
לזכרה של רוני הוקם עמוד אינסטגרם תחת השם @remember.ronieshel, המוקדש להנצחתה ולשימור זכרה. 10 סמ"ר שחף ניסניכ"ב בתשרי תשפ"ד7 באוקטובר 2023בתם של אילנה ורחמים. נולדה ביום כ"ט באדר א' תשס"ג (3 במרץ 2003) באשקלון. הותירה אחריה הורים ושלושה אחים.מונצחת בפלטפורמות שונות ברשת בהם אתר "גיבורות ישראל". מידע נוסף יפורסם בהמשך 11 סמל שי אשרםכ"ב בתשרי תשפ"ד7 באוקטובר 2023בתם של שרה (שרי) ודרור. נולדה ביום כ' באלול תשס"ד (5 בספטמבר 2004) ברחובות. הותירה אחריה הורים ושלושה אחיםבבית הספר היסודי "ויצמן" בעיר הוקמה גינת כלניות לזכרה ולזכר קורבנות מתקפת הטרור של השביעי באוקטובר. הפרויקט התבצע בשיתוף תלמידי בית הספר, אשר למדו במהלך התהליך על סיפורה האישי של שי.

בבית הכנסת "קרוואני" שברחובות נערך טקס הכנסת ספר תורה לעילוי נשמתה.

לזכרה נכתב והולחן השיר "השיר של שי" על ידי ליאור אשר וגיא קאפח, והוא זמין להאזנה בפלטפורמת יוטיוב.

בנוסף, ברשת האינסטגרם נפתחו עמודי הנצחה תחת השם remember_shay_ashram, וכן באתר "גיבורות ישראל", המוקדש להנצחת הנשים שלחמו ונספו במלחמה. 12 סמל שירה שוחטבתם של ליטל ומשה. נולדה ביום כ"ז בתמוז תשס"ד (16 ביולי 2004) בשריגים. הותירה הורים ואח.כ"ב בתשרי תשפ"ד7 באוקטובר 2003בדצמבר 2023 נחנך במודיעין רחוב מדרגות הנושא את השם "מעלה שירה שוחט", בקרבת ביתה שבשכונת השבטים. בטקס השתתפו בני משפחתה, ראש העיר, חברי מועצת העיר ותושבי השכונה. במסגרת האירוע נחשפו שלט הרחוב ואבן הנצחה שהוצבה לצדו, ועליה נחרט המשפט: "בדיוק כמו שאת, ככה זה טוב". לזכרה הופקה מדבקה הנושאת את אותו ציטוט, שהפך מזוהה עמה. הנצחה נוספת התקיימה בבית החולים "שיבא", שם יזמה דודתה רותם, אחות ביחידה לטיפול נמרץ כללי, יצירת סיכה לזכרה, אותה עונדים אנשי הצוותים הרפואיים. 13 רב"ט שירת ים עמרכ"ב בתשרי תשפ"ד7 באוקטובר 2023בתם של קרן אור ומשה אליהו. נולדה ביום ל' בתשרי תשס"ה (15 באוקטובר 2004) בכפר מעש. הותירה אחריה הורים ושני אחים.אביה של שירת ים עמר חיבר שיר לזכרה, המתאר תחושות של אובדן וחסר:

"רעיון ללא בית / מלך ללא כיסא / אות ללא צורה / סיפור ללא ספר // רוח ללא פקודה / שמיים ללא אור / נחל ללא עוז // שמלה ללא כלה / צבע ללא מכחול / להבה ללא אש // עץ ללא תפוח / אדמה ללא פרחים / שדות ללא סוסים // שירה ללא מילים / מנגינה ללא תווים / כינור ללא מיתרים // דמעות ללא עיניים / דרך ללא רגליים / פרפר ללא כנפיים // משה ללא שירת ים / אהבה ללא חיים."

הזמר והיוצר עידן דבי כתב והלחין שיר לזכרה בשם "בסוף הלב ינצח", הזמין להאזנה ביוטיוב.

"סטודיו עלמה" לעיצוב שמלות העניק לאחת מעיצוביו את השם "שמלת שירת עמר", כהוקרה לזכרה.

בנוסף, הוקם לכבודה עמוד הנצחה באינסטגרם בשם "remember_shiratyam", והיא מונצחת גם באתר ההנצחה של תנועת הצופים. 14 סרן שיר אילתכ"ב בתשרי תשפ"ד7 באוקטובר 2023בתם של איילת ודורון. נולדה ביום י"ד בטבת תשס"ג (19 בדצמבר 2002) במושב כפר שמואל שבשפלה. הותירה אחריה הורים ושני אחיםבמועדון "המכבי" שבמועצה האזורית גזר הוקמה פינה להנצחת זכרה.

משפחתה וחבריה ערכו סבב חלוקת סלי מזון למשפחות נזקקות לעילוי נשמתה.

לקראת אולימפיאדת פריז, קיימה הנבחרת האולימפית של ישראל בכדורגל אימון מיוחד לזכרה.

בתיכון הרצוג, שבו למדה, נערך טקס זיכרון במהלכו הפריחו התלמידים בלונים לבנים. בוגרי מגמת הקולנוע של בית הספר יצרו סרט לזכרה בשם "החיוך של שיר", הזמין לצפייה ביוטיוב.

בסטודיו mai.dan עוצבה שרשרת הנצחה בצורת קונכייה, כסמל לאהבתה לים. בצידה האחורי נחרטו המילים "אין עוד כמוך", מתוך שירו של הזמר עדן חסון.

לזכרה נפתחו עמודי הנצחה בפלטפורמות שונות, בהן "Story of My Life", אתר "גיבורות ישראל", וכן בעמוד אינסטגרם בשם remember_shir_eilat. בעמודים אלו מוצגים תמונות, סרטונים וסיפורים מתחנות חייה. 15 רב"ט שיראל מורכ"ב בתשרי תשפ"ד7 באוקטובר 2023בתם הצעירה של עדנה (תמרה) ויורי (יהודה). נולדה ביום כ"ז בתשרי תשס"ד (23 באוקטובר 2003) ברעננה. הותירה אחריה הורים ושני אחיםמונצחת בפלטפורמות שונות ברשת בהם אתר "גיבורות ישראל". מידע נוסף יפורסם בהמשך 16 רב"ט נועה מרציאנוכ"ה בחשוון תשפ"ד9 בנובמבר 2023בתם של עדי ואבי. נולדה ביום כ"ח בתשרי תשס"ה (12.10.2004) במודיעין. הותירה אחריה הורים ושני אחיםמונצחת בפלטפורמות שונות ברשת בהם אתר "גיבורות ישראל". קבוצת נערות א' של מכבי תל אביב בכדורסל קרויה על שמה

קישורים חיצוניים

 תיאור של אנדרטת התצפיתניות ומיקום מדויק באתר נלך

הערות שוליים

קטגוריה:נחל עוז
קטגוריה:עוטף עזה
קטגוריה:אנדרטאות טבח שבעה באוקטובר
קטגוריה:נשים במלחמת חרבות ברזל
קטגוריה:אנדרטאות באזור הדרום
קטגוריה:אנדרטאות לחללים באירועים בודדים